eo en en eo id eo eo eo eo eo eo eo eo eo eo eo eo eo eo eo eo en eo pt eo pt eo eo io eo fi eo eo eo eo eo eo eo eo eo eo eo eo eo eo en en en en en en da en en en it eo es eo eo eo eo eo eo eo eo eo eo eo eo eo eo eo eo eo es eo eo vo eo eo eo en en en en en eo eo en eo uz en en en en en en en en eo en eo en
Raporto de la Prezidanto 2017 – Esperanto House
Explore the cultures of the world – right here!  ★  Esploru la kulturojn de la mondo – ĉi tie!
Esperanto-Kluboj de la Centra Marbordo kaj Newcastle
Kiel oni povas uzi Esperanton?
Por la periodo 4 septembro 2016 – 12 novembro 2017
Prezentita ĉe la Jarkunveno de la Esperanto-Federacio de Nova Sud-Kimrio, la 12-an de novembro 2017, de la prezidanto, Jonathan Cooper
De la jarkunveno 2016 ĝis la 30a de julio 2017, la estraro konsistis el:
Aliaj estraranoj: John Casey, Richard Delamore
La 1-an de aŭgusto 2017, John Casey rezignis. En la kunveno de la 6-a de aŭgusto 2017, Andrew Spannenberg estis nomumita kiel anstataŭa estraro ĝis la jarkunveno en novembro.
Krom la kutimaj ĉiumonataj dimanĉaj kunvenoj, la Federacio organizis unu “pican vesperon” preskaŭ ĉiumonate (kutime sabate). Ĉi tiuj ofte allogis pli junajn homojn ol la dimanĉaj kunvenoj, inkluzive de tiuj, kiuj interesiĝas pri Esperanto sed kiuj ankoraŭ ne estis esperantistoj. Mezume, 15 homoj ĉeestis. Antaŭ plejparte da vesperoj okazis mallonga Esperanto-leciono, fare de Richard Delamore. La pica vespero je la 29a de aprilo estis ankaŭ la oficiala lanĉo de la saĝtelefona apo, Amikumu.
Speciala evento okazis ĉe Esperanto-Domo merkredon la 19an de julio 2017. Norbert Bludau, esperantisto el Germanio, parolis pri la nuntempa art-ekspozicio Dokumenta 14 en Kassel, Germanio. Proksimume 10 homoj ĉeestis.
Je sabato, la 29-a kaj dimanĉo, la 30-a de oktobro 2016, la “loĝanta artisto” de la Federacio, Benjamin Forster, starigis sian artaĵon, “Kelkaj Fragmentoj” en la grunda nivelo de Esperanto-Domo, kiel parto de la Festivalo Liveworks. Supre la Federacio starigis ekspozicion pri Esperanto. Entute 101 homoj vizitis dum la du tagoj.
La federacio festis Zamenhof-Tagon je sabato, la 17-a de decembro 2016. Ĉirkaŭ 15 homoj ĉeestis.
Post la aŭstralia Esperanto-Kongreso kaj Somerkursaro en Brisbano en januaro 2017, la fama franca esperantisto-kantisto, JOmO (Jean-Marc LECLERCQ), vizitis Sidnejon per la invito de la Federacio. Tri eventoj okazis:
18-an de januaro, ĉe Esperanto-Domo: ĉirkaŭ 15 homoj ĉeestis
20-an de januaro, ĉe la hejmo de Alan Turvey kaj Jo Cho, Fountaindale: proksimume 30 homoj ĉeestis
21-an de januaro, ĉe Komunuma Centro Redfern: proksimume 50 homoj ĉeestis
Kurso de 9 semajnoj, “Sharpen your brain” (Akrigu vian cerbon), gvidita de nova membro de la Federacio, Sammy Lee, estis okazonta ĉe Esperanto-Domo merkrede, inter la 2-a ĝis l-a 4a ptm, komenciĝante la 20-an de septembro. Ĝi estis inkluzivonta la rekomendon, ke homoj lernu Esperanton. Tamen pro nesufiĉaj partoprenintoj la kurso finiĝis post la dua sesio.
Lingvaj festivaloj, organizitaj de Language Festival Association kaj sponsoritaj de la Federacio, okazis jene:
8–9 okt 2016: Sydney LF, Korean Cultural Centre, Sydney
12 nov 2016: Ryde LF, West Ryde Library
3 dec 2016: Central Coast LF, Erina Centre, Erina
11 feb 2017: Manly LF, Manly Library
11 mar 2017: Parramatta LF, Information and Cultural Exchange, Parramatta
8 apr 2017: Canada Bay LF, Concord Library
6 maj 2017: Liverpool LF, Liverpool Library
15 jul 2017: Hunters Hill LF, Gladesville Road Community Centre, Hunters Hill
9 sep 2017: Ryde LF, West Ryde Library
25 okt 2017: Waverley LF, Waverley Library, Bondi Junction
Roger Springer: Dumviva membro
La 6-an de novembro 2016 la Federacio konsentis doni al Roger Springer dumvivan membrecon, agnoskante liajn jarojn de servo al la Federacio kaj al la Esperanto-movado ĝenerale. Ĉi tio estis donita al li, neĉeeste, dum la festo de Zamenhof-Tago. Ni esperas, ke Roger fine decidos reveni al niaj regulaj kunvenoj.
Jonathan Cooper originale kredis, per konsiloj de aliaj ekster la estraro, ke la libroj de la Libroservo, supre ĉe Esperanto-Domo, apartenas al Aŭstralia Esperanto-Asocio. Tamen, laŭ retletero de Dianne Lukes (eks-prezidanto de AEA) al Alan Turvey (je la 16-a de decembro 2008), posedo estis transferita de AEA al la Federacio, verŝajne en 2009.
Nova ramplo por Esperanto-Domo
Por tiuj, por kiuj estas malfacile eniri en Esperanto-Domon pro la konkretaj paŝoj, ni nun havas dupartan provizoran ramplon. Ĝi troviĝas sub la oranĝkolora sofo. Se vi devas uzi ĝin por eniri la bienon, bonvolu uzi la elektran sonorilon apud la antaŭa pordego.
En novembro 2017, multaj sendependaj grafikaj dezajnistoj ĉirkaŭ la mondo estis invititaj, tra la retejo 48HourLogo.com, prezenti dezajnon por nova emblemo por la Federacio. El 30 dezajnoj submetitaj, la estraro elektis la gajnantan dezajnon, kio estas montrita sur la supro de la paĝo 1 de ĉi tiu dokumento.
La gastĉambro estis okupita dum 63 noktoj ekde la lasta jarkunveno:
30 dec 2016 – 13 jan 2017 (14 noktoj): Rainer Kurz (Germanio)
14 jan 2017 (1 nokto): Terry Manley + edzino (Armidale)
15 – 21 jan 2017 (6 noktoj): jOmO (Francio)
22 – 28 jan 2017 (6 noktoj): Martine Freydier (Francio)
25 – 28 jan 2017 (3 noktoj): Michèle Reverdy + Michèle Orrey (Francio)
29 apr – 7 maj 2017 (8 noktoj): Juto (Yuto Kawabata) kaj Fanjo (Japanio)
10 – 21 may 2017 (11 noktoj): Marc Cuffez (Belgio)
26 – 29 jun 2017 (3 noktoj): Eric Rademacher (Germanio)
16 – 22 jul 2017 (6 noktoj): Norbert Bludau + wife (Germanio)
22 aŭg 2017 (1 nokto): Jonathan + wife (Gosford)
7 sep 2017 (1 nokto): Dmitry Lushnikov (Roseville)
13 – 16 okt 2017 (3 noktoj): Trevor Steele (Adelajdo)
31 okt – 7 nov 2017 (7 noktoj): Kam Lee (Hobarto)
La 29-an de aŭgusto 2017 la Federacio investis $7500 por 1-procenta porcio en Amikumu Pty Ltd (ABN 90 618 666 916), la kreinto de la poŝtelefona apo, Amikumu.
Projekto pri Afrika Esperanto-Edukado
La Federacio konsentis pagi $150 tri-monate al la organizo Esperanto Plus, por subteni la laboron de Jeremiah Kahindo instrui Esperanton al junuloj en Suda Kivuo, Demokratia Respubliko de Kongo. Post 4 pagoj (ĉe la kunveno de la 4-a de marto 2018) la Federacio rekonsideros sian daŭrantan asignadon.
Leave a Reply Cancel reply
You must be logged in to post a comment.
Previous PostPrevious Jarkunveno 2017
Next PostNext Jarkunveno prokrastiĝas ĝis la 19-a de novembro
Proudly powered by WordPress